आजादी का अमृत महोत्सव मनाने के रास्ते पर कदम बढ़ाते हुए, पर्यटन मंत्रालय के पूरे भारत में फैले क्षेत्रीय कार्यालयों ने ट्रैवल ट्रेड और आतिथ्य सेवा के सदस्यों, गाइड, छात्रों, आम जनता/आगंतुकों आदि के साथ मिलकर विभिन्न कार्यक्रम आयोजित किए।
आजादी का अमृत महोत्सव , भारत सरकार की ओर से भारत की स्वतंत्रता की 75वीं वर्षगांठ के उपलक्ष्य में आयोजित होने वाले कार्यक्रमों की एक श्रृंखला है। महोत्सव को जन-भागीदारी की भावना के तहत जन-उत्सव के रूप में मनाया जाएगा। प्रधानमंत्री श्री नरेन्द्र मोदी ने साबरमती आश्रम, अहमदाबाद से ‘पद यात्रा’  को झंडी दिखाकर रवाना किया और ‘आजादी का अमृत महोत्सव  की शुरुआत करने वाली गतिविधियों का उद्घाटन किया।
इंडिया टूरिज्म, दिल्ली, पर्यटन मंत्रालय का प्रादेशिक कार्यालय  और इसके आगरा, जयपुर और वाराणसी में स्थित क्षेत्रीय कार्यालयों ने विभिन्न स्थानों पर हैरिटेज वॉक का आयोजन किया, जिसमें ट्रैवल ट्रेड और आतिथ्य सेवा के सदस्यों और छात्रों आदि ने हिस्सा लिया। इंडिया टूरिज्म के जयपुर कार्यालय ने गांधीवादी सिद्धांतों और व्यवहार पर एक नुक्कड़ नाटक का आयोजन किया।

पर्यटन मंत्रालय के गुवाहाटी, शिलांग और इंफाल स्थित पूर्वोत्तर प्रादेशिक कार्यालयों ने वॉकथॉन आयोजन किए। अमृत महोत्सव को जन-भागीदारी भावना के साथ जन-उत्सव के रूप में मनाया गया. गुवाहाटी में इस कार्यक्रम को सुश्री शकुंतला चौधरी, 101 वर्षीय वरिष्ठ नागरिक और महात्मा गांधी जी की अनुयायी की मौजूदगी में शुरू किया गया और वॉकथॉन में 40 से ज्यादा लोगों ने भाग लिया। इसमें आईएचएम, गुवाहाटी, एडवांस होटल मैनेजमेंट, गुवाहाटी के छात्रों व शिक्षकों और कस्तूरबा गांधी मेमोरियल ट्रस्ट के छात्रों व सदस्यों ने हिस्सा लिया।

पर्यटन मंत्रालय के दक्षिणी प्रादेशिक कार्यालय, इंडिया टूरिज्म चेन्नई कार्यालय ने भारत की विविधता और अनूठी विशेषताओं को प्रदर्शित करते हुए एक्सप्रेस एवेन्यू मॉल चेन्नई में एक कार्यक्रम आयोजित किया। अतुल्य भारत प्रदर्शनी ने तमिलनाडु की पर्यटन क्षमता को सबके सामने रखा, जिसे भारत सरकार की एक भारत-श्रेष्ठ भारत  पहल के तहत जम्मू और कश्मीर के साथ जोड़ा गया है। आगंतुकों को ‘आजादी का अमृत महोत्सव’ चित्रित मास्क, पेन, नोट पैड और बैज बांटे गए। इंडिया टूरिज्म, बेंगलुरु कार्यालय ने होटल ताज वेस्ट इंड में आयोजित इंडिया इंटरनेशनल ट्रैवल मार्ट  में कार्यक्रम की शुरुआत की। ट्रैवल समुदाय के लिए आईआईटीएम एक मुख्य प्लेटफॉर्म है। इंडिया टूरिज्म कोच्चि ने पर्यटन क्षेत्र के हितधारकों के साथ मिलकर इतिहासकार के साथ 1947 थीमेटिक रेस्टोरेंट में उत्सव की शुरुआत की और इंडिया टूरिज्म हैदराबाद ने स्कूली छात्रों के लिए कार्यक्रम का आयोजन किया।

पर्यटन मंत्रालय का पश्चिमी प्रादेशिक कार्यालय, इंडिया टूरिज्म, मुंबई ने मुंबई में एक सफल ब्रांड इवेंट के माध्यम से “आजादी का अमृत महोत्सव” उत्सव की शुरुआत की। एक सप्ताह तक चलने वाले इस उत्सव में देश की समृद्धि और विकास में प्रत्येक भारतीय की भूमिका को स्वीकार करने के विचार को रेखांकित करने के लिए “प्रत्येक भारतीय के जीवन का उत्सव” विषय पर विशेष ब्रांडिंग किया जाना शामिल है। इंडिया टूरिज्म, इंदौर कार्यालय ने रेजिडेंसी कोठी, इंदौर से महान स्वतंत्रता सेनानी शहादत खान के मकबरे तक एक पदयात्रा निकाली, जिसके बाद संबोधन और चर्चा का कार्यक्रम हुआ। इस कार्यक्रम में ट्रैवल ट्रेड के सदस्यों और छात्रों ने हिस्सा लिया।
इंडिया टूरिज्म गोवा ने पर्यटन भवन से इमैकुलेट कॉन्सेप्ट चर्च तक वाया माला, पणजी का एक पुराना क्वार्टर, एक हैरिटेज वॉक आयोजित किया। इंडिया टूरिज्म औरंगाबाद ने एक ऑनलाइन कार्यक्रम आयोजित किया, क्योंकि शहर 14 मार्च 2021 तक पूरी तरह बंद है।

इंडिया टूरिज्म, पोर्ट ब्लेयर, अंडमान और निकोबार द्वीप समूह ने अंडमान पर्यटन क्षेत्र में काम करने वाले हितधारकों के लिए एक कार्यक्रम आयोजित किया। इस कार्यक्रम में मंत्रालय की साथी और निधि योजनाओं पर चर्चा की गई। इंडिया टूरिज्म, भुवनेश्वर ने 12 मार्च 2021 को स्कूली छात्र के लिए हैरिटेज वॉक का आयोजन किया। इंडिया टूरिज्म कोलकाता ने भारत के स्वतंत्रता संग्राम पर वार्ता का आयोजन किया, जिसमें ट्रैवल ट्रेड और आतिथ्य सेवा के सदस्यों ने हिस्सा लिया।